

**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

[**053@dlf.org**](mailto:053@dlf.org)

**Hjemmeside:**

**www.**

**kreds53.org**

**HUSK!**

**AT TJEKKE**

**DLF INSITE**

**FOR**

**INFO**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

|  |  |  |
| --- | --- | --- |
|  | **Nyhedsbrev**  **Nr. 14**  **31. Årgang** | **Faglig information**  **til medlemmerne fra**  **Kalundborg Lærerkreds**    ***8. december 2022*** |

**Mindre medlemsgrupper**

I løbet af de sidste uger har vi på forskellig vis haft nogle af vores mindre medlemsgrupper i fokus. Til hverdag drukner de måske lidt i almen-/folkeskolesnak. Men så hjælper det, når vi besøger hinanden.

21. november havde vi besøg af 9 børnehaveklasseledere til fyraftenssnak og smørrebrød. Som altid havde de meget på hjerte, - og vi skrev og skrev og spurgte og spurgte. Anita, Randi og jeg fik virkelig mange og vigtige pointer med, som vi allerede flere gange er vendt tilbage til siden. Både til vores møde med direktøren og i andre sammenhænge. Der er fx stadig brug for fokus på gode overgange, hvordan fungerer det egentlig med skoleudsættelse, hvordan håndterer vi bedst det, at mange børn opleves knapt så skoleparate som tidligere – og hvad gør vi med de ukrainske børn. Masser af gode opmærksomhedspunkter – som vi tager med os i det videre arbejde.

I fredags var vi inviteret ud på Synscenter Refsnæs, som er vores eneste regionsskole. Vores medlemmer der er alle ansat som skolekonsulenter – og er delt mellem skoledelen og rådgivningen. Vi holdt møde med skolelederen, afdelingslederen og TR, hvor vi fik både en rundvisning på skolen og en meget bedre fornemmelse af, hvem deres elever er, hvilke udfordringer de har - og de spændende tanker, der ligger bag den måde, hvorpå skolen arbejder med elevernes indlæring og hverdag.

Endelig havde vi TR-møde i mandags, hvor TR og suppleant fra BLU (Børn Læring og Uddannelse – et fagcenter på Rådhuset) gennemgik, hvordan BLU er bygget op – og fortalte om nogle af de udfordringer de som konsulenter står med, når de kommer ud på skolerne – og de modstridende forventninger, de af og til oplever. Det affødte en god, lang snak om rammer og vilkår for både lærerne og konsulenterne, - lige som mellemformer og handleplanen for samarbejdet mellem specialskolerne og almenområdet blev vendt. Der er mange spørgsmål til, hvad kommunens tanker mon er, som vi må arbejde på at få belyst.

Lone Varming, kredsformand

**Sammen om Skolen**


Jeg har tidligere her i Nyhedsbrevet nævnt, at vi er på vej med en lokal udgave af Sammen om Skolen – der lige som på landsplan består af forældre, elever, lærere og pædagoger, skoleledere og øverste ledelse – og også lige som på landsplan tager fat på inklusion i bred forstand. Fordi alle vist er enige om, at der er brug for, at alle interessenter omkring skolen er sammen om at forsøge at løse den opgave bedre. OG ligeledes er enige om, at det er en virkelig, virkelig svær nød at knække.

Det, der er sket siden sidst, er at de fleste af deltagerne har været af sted på et møde arrangeret af de centrale aktører i Sammen om Skolen: DLF, KL, Skolelederforeningen og Børne- og Kulturchefforeningen. Vi blev præsenteret for 6 såkaldt ”virksomme mekanismer” – som har vist sig nyttige steder, hvor samarbejdet måske har været svært. Der var tid til at vende nogle af mekanismerne under vejs – og vi havde for eksempel en spændende drøftelse om det interessante ord ”beslutningsarkitektur”.

I den forgange uge har vi haft et møde, hvor vi prøvede at tale os igennem de 6 mekanismer i lokalt lys, - så nu er vi klar til at tage hul på Tour de Folkeskole, hvor vi i løbet af første halvår af 2023 når at besøge et personalemøde på næsten alle folkeskoler for at høre om, hvad der opleves som udfordringer ved at inkludere elever på almenområdet – og om, hvilke erfaringer man har med tiltag som øger trivsel og faglighed hos eleverne. Vi kommer primært med de store ører – og vil så med jævne mellemrum mødes for at samle op på, hvad vi har hørt og forsøge os med nogle konklusioner. Hvis vi kan. Der findes ingen quick fixes her, men at tale sammen og høre det samme er en nødvendig begyndelse.

Lone Varming, kredsformand

**Formand/næstformandsmøde.**



**LÆRERNES**

**A-KASSE**

**TLF:**

**70 10 00 18**

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

[**www.dlf.org**](http://www.dlf.org)

Torsdag d. 1. december var alle formænd og næstformænd fra de lokale MED-udvalg til det årlige møde i Kalundborghallen. Temaet for mødet var den 3-i-1 måling, der skal laves på alle arbejdspladser. Der skal laves måling på både det fysiske og psykiske arbejdsmiljø, samt lederevaluering. Et fint møde med mulighed for at få sat processen i gang på jeres arbejdsplads.

Selve målingen finder sted lige efter vinterferien og vil komme ud i jeres E-Boks, og så er det rigtig vigtigt, at man får svaret. Skolerne bør afsætte arbejdstid til besvarelserne.

Anita Rathje, næstformand/kasserer

**Ny kommunal redegørelse – skoleåret 23-24**

Årshjulet for vores arbejdstidsaftale – A-20 – tilsiger, at når kommunalbestyrelsen har vedtaget budgettet for det kommende år, så skal kommunen gøre rede for, hvad den ønsker, at skolerne skal arbejde med i det år. Hos os er det ikke et særlig omfangsrigt dokument, – fordi prioriteringen af årets indsatser ligger ude på den enkelte skole. Der er to helt overordnede beskeder til skolerne: Vi skal alle arbejde på at højne trivsel og forbedre faglighed for eleverne – OG – hver skole skal vælge et antal (som udgangspunkt 3-5) områder i den fælles folkeskolestrategi, som de vil lægge særlig vægt på. Kredsen og skolelederforeningens for-

formand havde et kort møde med direktøren og fagcenterchefen i sidste uge, hvor vi hurtigt blev enige om nogle få konsekvenstilretninger i redegørelsen. Herefter går årshjulet videre efter nytår med, at skolerne skal lave skoleplanen, hvor de gør rede for, hvordan lærernes arbejdstid prioriteres i forhold til de udvalgte indsatser.

Alle skoler har netop indsendt deres handleplaner, som de lokale skoleledere forventes at have lavet i tæt samarbejde med deres personale. Alle handleplanerne ligger som bilag til sidste uges møde i Børn- og Familieudvalget. Du kan se dem her: <https://dagsordener.kalundborg.dk/vis?id=caaeb4fe-c94c-48af-9494-56ba4f06d4a8>

Der er en helt naturlig sammenhæng mellem handleplanen, hvor skolerne har aftalt, hvad de især vil styrke og arbejde med – og skoleplanen, hvor man så får aftalt, hvordan lærernes arbejdstid skal fordeles, så det bliver muligt at gøre det.

Lone Varming, kredsformand

**Sygdom og optjening af feriepenge i forbindelse med juleferien**

Det er vigtigt at være opmærksom på, at der for alle lærere i Kalundborg Kommune er placeret 2 feriedage i juleferien nemlig d. 27. og 28. december, så hvis man bliver syg en af de dage, skal man huske at sygemelde sig til sin leder.

Hvis man er ansat 1. december eller senere og ikke har feriepenge fra en tidligere ansættelse, har man ikke optjent ferie til disse 2 dage, og skal derfor sørge for at få aftalt med sin leder, om man kan holde ferie på forskud, eller f.eks. skal anvende tilgodehavende seniordage eller omsorgsdage.

Søren Rytter Johansen, sagsbehandler

**Generalforsamling.**

Vi har Generalforsamling i Kalundborg Lærerkreds torsdag d. 23. marts 2023 kl. 16.30 (stedet må I lige vente lidt med). Vi har aftalt med formanden for DLF Gordon Ørskov Madsen, at han deltager med seneste nyt fra DLF. Så hermed en opfordring til at få sat X i kalenderen

Anita Rathje, næstformand/kasserer

**HUSK:**

Kalundborg Lærerkreds har desværre ikke haft råd til at arrangere åbent kursus de sidste år, - MEN Danmarks Lærerforening arrangerer konferencer for aktive medlemmer. Det er **gratis** – og I kan tilmelde op til 7 personer fra samme arbejdsplads – og få en spændende og hyggelig weekend på enter Gl. Avernæs eller Skarrildhus.

Der er **tilmeldingsfrist 16. december** – læs om konferencerne her: <https://medlem.dlf.org/default.aspx?site=course&func=course.publiclist&subjectid=6&titleid=332>